ส่วนที่ 2 : 12 ฐานะการเงินและผลการดำเนินงาน

1.  สรุปรายงานการสอบบัญชี

ในระยะเวลา 3 ปี ที่ผ่านมา คือช่วงระหว่างปี 2553 – 2555
ความเห็นของผู้สอบบัญชีแสดงความเห็นแบบไม่มีเงื่อนไข โดยเห็นว่า
งบการเงินของบริษัทแสดงฐานะการเงินผลการดำเนินงาน และกระแสเงินสดของ บริษัท ร้อกเวิธ
จำกัด (มหาชน) โดยถูกต้องตามที่ควรในสาระสำคัญตามหลักการบัญชีที่รับรองโดยทั่วไป

  2. ผลการดำเนินงาน

ผลประกอบการของบริษัท สำหรับปี 2555 บริษัทมีกำไรสุทธิรวมเป็นจำนวน 89.00 ล้านบาท
ในปีที่ผ่านมา มีการเปลี่ยนแปลงรายการของผลการดำเนินงาน ที่มีสาระสำคัญพอสรุปได้ดังนี้

-   ยอดขาย เพิ่มขึ้นจากปีก่อนเป็นจำนวน 67.80 ล้านบาท หรือเพิ่มขึ้นคิดเป็นร้อยละ 9.92
    โดยยอดขายในประเทศเพิ่มขึ้น 180 ล้านบาท ในขณะที่ยอดขายต่างประเทศลดลง 112
    ล้านบาท เนื่องมาจากสภาวะเศรษฐกิจในประเทศที่เริ่มฟื้นตัวขึ้นในปีปัจจุบัน

-   ต้นทุนขาย ในปี 2555 อัตราส่วนต้นทุนขาย ต่อยอดขาย เท่ากับร้อยละ 72.57
    ซึ่งสูงกว่าอัตราส่วนต้นทุนขายในปี 2554 ซึ่งเท่ากับร้อยละ 67.25
    อัตราส่วนต้นทุนขายต่อยอดขายเพิ่มขึ้น
    เนื่องจากราคาวัตถุดิบและอัตราค่าแรงที่เพิ่มสูงขึ้นในปีปัจจุบัน

-   ค่าใช้จ่ายในการขาย อัตราค่าใช้จ่ายในการขายต่อยอดขายเพิ่มขึ้นจากร้อยละ 10.63
    ในปีก่อนเป็นร้อยละ 14.19 ในปีปัจจุบัน
    เนื่องจากบริษัทมีค่าใช้จ่ายในการทำกิจกรรมทางการตลาดเพิ่มมากขึ้นเพื่อกระตุ้นยอดขาย

-   ค่าใช้จ่ายในการบริหาร อัตราค่าใช้จ่ายในการบริหารต่อยอดขายลดลงจากร้อยละ
    16.30ในปีก่อนเป็นร้อยละ 14.47 ในปีปัจจุบัน
    เนื่องจากบริษัทพยายามลดค่าใช้จ่ายโดยการเพิ่มประสิทธิภาพในการบริหาร

  รายละเอียดค่าใช้จ่ายในการขายและบริหารที่สำคัญมีดังนี้

  ----------------------------------------- ---------------- ------------
                                            ล้านบาท           ร้อยละ

  เงินเดือนและค่าใช้จ่ายเกี่ยวกับพนักงาน             99.80            46.36%

  ค่าโฆษณาส่งเสริมการขาย                       6.16             2.86%

  ค่านายหน้าในการขาย                          20.64            9.59%

  ค่าจัดส่งสินค้า                                11.00            5.11%

  ค่าใช้จ่ายในการส่งออก                         3.77             1.75%

  ค่าเสื่อมราคาและรายจ่ายตัดจ่าย                  15.11            7.02%

  ค่าไฟฟ้า ประปา โทรเลข โทรศัพท์                5.49             2.55%

  ค่าพาหนะและเดินทาง                          10.54            4.90%

  ค่าธรรมเนียมต่าง ๆ                           3.01             1.39%

  ค่าซ่อมแซมบำรุงรักษา                          5.00             2.32%

  ค่าเช่ารถยนต์ อาคารและโชว์รูม                  4.34             2.02%

  อื่นๆ                                       30.43            14.13%

  รวมทั้งสิ้น                                   215.29           100.00%
  ----------------------------------------- ---------------- ------------

  ค่าใช้จ่ายหลักของบริษัทฯ จะได้แก่ เงินเดือนและค่าใช้จ่ายเกี่ยวกับพนักงาน ซึ่งคิดเป็นร้อยละ
  46.36 ของยอดรายจ่ายรวม รายจ่ายดังกล่าวเป็นรายจ่ายในการดำเนินงานของหน่วยงานต่างๆ
  ได้แก่ การขาย การตลาด จัดส่งติดตั้ง บัญชีการเงิน บริหารและธุรการ
  ซึ่งเป็นลักษณะของธุรกิจอุตสาหกรรมโดยทั่วไป

-   รายได้เงินชดเชยจากน้ำท่วม
    บริษัทได้รับเงินชดเชยค่าประกันความเสียหายจากเหตุการณ์น้ำท่วมจากบริษัทประกันภัยเป็นจำนวนเงิน
    130.18 ล้านบาท

-   ส่วนแบ่งขาดทุนจากเงินลงทุนในบริษัทร่วม
    บริษัทรับรู้ส่วนแบ่งขาดทุนจากเงินลงทุนในบริษัทร่วมที่อินเดียจำนวน 16.57 ล้านบาท
    บริษัทร่วมดังกล่าวเป็นบริษัทที่เพิ่งเริ่มดำเนินกิจการจึงทำให้ยังไม่สามารถดำเนินการได้เต็มประสิทธิภาพ

-   ค่าใช้จ่ายทางการเงิน ในปี 2555 ค่าใช้จ่ายทางการเงินลดลงจากปีก่อนเป็นจำนวน 0.69
    ล้านบาทหรือลดลงร้อยละ 4.19
    ค่าใช้จ่ายทางการเงินเป็นค่าใช้จ่ายที่ไม่ได้ผันแปรไปตามยอดขาย
    ซึ่งค่าใช้จ่ายทางการเงินที่ลดลงนั้นมีผลมาจากจำนวนเงินกู้ที่ลดลงในปี 2555

3. ฐานะการเงิน

1.  สินทรัพย์

-   ส่วนประกอบของสินทรัพย์
    รายการของสินทรัพย์ที่มีสาระสำคัญและมีผลต่อฐานะการเงินของบริษัท มีดังนี้

-   ที่ดินอาคารและอุปกรณ์ ในปี 2555 มียอดสุทธิเพิ่มขึ้นจำนวน 25.57 ล้านบาท
    เนื่องจากบริษัทฯมีการซื้อเครื่องจักรและอุปกรณ์เพิ่มขึ้นระหว่างปีประมาณ 75.55 ล้านบาท
    หักด้วยค่าเสื่อมราคาสำหรับปี จำนวน 38.10 ล้านบาท หัก อุปกรณ์ตัดจำหน่ายสุทธิ
    11.20และมีการขายอุปกรณ์มูลค่าสุทธิ 0.68 ล้านบาท สัดส่วน ที่ดิน
    อาคารและอุปกรณ์สุทธิเท่ากับร้อยละ 40.66 ของสินทรัพย์รวม สินทรัพย์ดังกล่าวประกอบด้วย
    ที่ดิน อาคารโรงงาน โชว์รูม ยานพาหนะและเครื่องมือเครื่องใช้ต่าง ๆ
    ที่มีความจำเป็นต่อการดำเนินงานของบริษัททั้งในด้านการผลิตสินค้า
    การขายและการดำเนินงานในด้านต่าง ๆ

-   สินค้าคงเหลือ ในปี 2555 บริษัทมียอดคงเหลือสุทธิจำนวน 128.11
    ล้านบาทโดยคิดเป็นร้อยละ 16.13 ของสินทรัพย์รวม สินค้าคงเหลือเพิ่มขึ้นจากปี 2554
    เป็นจำนวน 36.73 ล้านบาทหรือเพิ่มขึ้นร้อยละ 40.20
    เมื่อพิจารณาในแง่ของอัตราหมุนเวียนของสินค้าคงเหลือ จะเห็นว่าในปี 2555 มีอัตราหมุน
    5.13 เท่าซึ่งเร็วขึ้นกว่าอัตราหมุนเวียนของสินค้าในปี 2554 ซึ่งมีอัตราหมุนเท่ากับ 4.39
    เท่า

-   คุณภาพของสินทรัพย์

-   ลูกหนี้ค้างชำระ บริษัทฯ มียอดลูกหนี้รวม ณ 31 ธันวาคม พ.ศ. 2555 จำนวน 171.91
    ล้านบาท โดยมียอดสำรองหนี้สูญเป็นจำนวน 1.57 ล้านบาท
    จำนวนหนี้ทั้งหมดเป็นลูกหนี้ทางการค้าซึ่งยังไม่สามารถชำระหนี้ได้ตามข้อตกลงอย่างไรก็ตาม
    ลูกหนี้ดังกล่าวบริษัทได้ติดตามดูแลอย่างใกล้ชิด สำหรับยอดสำรองหนี้สูญจำนวน 1.57 ล้านบาท
    บริษัทคาดว่ามีความเพียงพอต่อลูกหนี้ทั้งหมด

-   สินค้าคงเหลือ สินค้าคงเหลือของบริษัท จำนวน 128.11 ล้านบาท ซึ่งจะประกอบด้วยวัตถุดิบ
    จำนวน 36.91 ล้านบาท สินค้าสำเร็จรูป จำนวน 70.40 ล้านบาท และงานระหว่างทำ
    จำนวน 48.80 ล้านบาท
    สินค้าคงเหลือทั้งหมดโดยส่วนใหญ่ยังมีสภาพปรกติใช้ในการดำเนินงานได้
    เนื่องจากสินค้าของบริษัทไม่ได้จัดอยู่ในประเภทสินค้าแฟชั่น หรือมีอายุจำกัด
    อย่างไรก็ตามยังมีสินค้าคงเหลือบางส่วนชำรุดเสียหาย
    โดยบริษัทได้ตั้งสำรองเพื่อความเสียหายไว้ เป็นจำนวน 28.00 ล้านบาท
    ซึ่งคาดว่าเพียงพอต่อความเสียหายของสินค้าทั้งหมด ที่อาจจะเกิดขึ้น

    1.  สภาพคล่อง

-   กระแสเงินสด ในปี 2555 บริษัทมียอดเงินสดและรายการเทียบเท่าเงินสดลดลงเป็นจำนวน
    41.44 ล้านบาท โดยมีเงินสดเพิ่มขึ้นสุทธิจากกิจกรรมดำเนินงานเป็นจำนวน 20.60 ล้านบาท
    เงินสดดังกล่าวถูกใช้ไปในกิจกรรมการลงทุน เป็นจำนวน 91.64 ล้านบาท
    ซึ่งโดยส่วนใหญ่จะเป็นการลงทุนในการต่อเติมอาคารสำนักงานและซื้อเครื่องจักรและอุปกรณ์การผลิตต่าง
    ๆ เป็นจำนวน 75.55
    ล้านบาทเพื่อพัฒนาสินค้าและปรับปรุงระบบการผลิตให้มีประสิทธิภาพยิ่งขึ้น
    นอกจากนั้นบริษัทยังได้ทำการลงทุนในบริษัทร่วมในประเทศอินเดียเป็นเงิน 11.79 ล้านบาท
    ในส่วนของกิจกรรมจัดหาเงินมียอดเพิ่มขึ้นสุทธิเป็นจำนวน 29.60 ล้านบาท
    โดยได้จากรับเงินกู้ยืมระยะสั้นจากสถาบันการเงินจำนวน 79.74 ล้านบาท
    เงินกู้ยืมระยะยาวจำนวน 20.42 ล้านบาท
    เพื่อใช้ในการลงทุนในกิจกรรมลงทุนดังกล่าวข้างต้นและชำระหนี้คืนเงินกู้ตามข้อตกลงแก่สถาบันการเงิน

-   อัตราส่วนสภาพคล่องที่สำคัญ ในปี 2555
    อัตราส่วนสภาพคล่องโดยรวมของบริษัทยังคงไม่เปลี่ยนแปลงมากนัก เมื่อเปรียบเทียบกับปี
    2554 และ 2553 โดยมีอัตราส่วนสภาพคล่องเท่ากับ 0.79 เท่า ระยะเวลาเก็บหนี้โดยเฉลี่ย
    เท่ากับ 68.35 วัน และ Cash Cycle เท่ากับ 50.04 วัน

    1.  แหล่งที่มาของเงินทุน

-   ความเหมาะสมของโครงสร้างเงินทุน ในปี 2555 ปี2554 และ ปี2553
    บริษัทฯมีอัตราส่วนหนี้สินต่อส่วนของผู้ถือหุ้นเป็นจำนวน 1.73 เท่า 2.47 เท่าและ 1.46
    เท่าตามลำดับ จะเห็นได้ว่าอัตราส่วนหนี้สินต่อส่วนของผู้ถือหุ้นของบริษัทในปี 2554
    จะสูงกว่าปีอื่น
    เนื่องจากบริษัทมีส่วนของผู้ถือหุ้นลดลงจากการต้องรับรู้ขาดทุนจากน้ำท่วมจำนวนมากในปี 2554
    ในขณะที่ปี 2555 บริษัทได้รับเงินชดเชยค่าประกันความเสียหายจากน้ำท่วมจากบริษัทประกันภัย
    ทำให้ส่วนของผู้ถือหุ้นเพิ่มขึ้นและอัตราส่วนหนี้สินต่อส่วนของผู้ถือหุ้นกลับมาอยู่ในระดับปกติ

-   หนี้สิน ณ สิ้นปี 2555 บริษัทฯมีหนี้สินรวม 503.37 ล้านบาท เพิ่มขึ้นจากปีก่อน 1.54
    ล้านบาทหรือร้อยละ 0.31 โดยมีหนี้สินหมุนเวียนทั้งสิ้น 420.27 ล้านบาท
    และหนี้สินไม่หมุนเวียนจำนวน 83.10 ล้านบาท โดยบริษัทฯได้จดจำนอง/จำนำ ที่ดิน อาคาร
    สิทธิการเช่าอาคาร เครื่องจักร และอุปกรณ์
    เพื่อค้ำประกันวงเงินสินเชื่อทั้งหมดที่มีอยู่กับสถาบันการเงิน

Financial Ratio 

  --------------------------------------------- -------- --------- --------
  งบการเงินรวม                                   2555     2554      2553

  อัตราส่วนสภาพคล่อง (Liquidity Ratio)                                

  อัตราส่วนสภาพคล่อง (เท่า)                         0.79     0.71      0.94

  อัตราส่วนสภาพคล่องหมุนเร็ว (เท่า)                   0.43     0.42      0.54

  อัตราส่วนหมุนเวียนลูกหนี้การค้า (เท่า)                 5.34     5.39      7.22

  ระยะเวลาเก็บหนี้เฉลี่ย (วัน)                        68.35    67.72     50.55

  อัตราส่วนหมุนเวียนสินค้าสำเร็จรูปคงเหลือ (เท่า)         5.13     4.39      5.27

  ระยะเวลาขายสินค้าสำเร็จรูปเฉลี่ย (วัน)               71.15    83.14     69.26

  อัตราส่วนหมุนเวียนเจ้าหนี้ (เท่า)                     4.08     3.06      5.23

  ระยะเวลาชำระหนี้ (วัน)                           89.46    119.28    69.79

  Cash Cycle (วัน)                               50.04    31.58     50.02

  อัตราส่วนแสดงความสามารถในการหากำไร                                 
  (Profitability Ratio)                                            

  อัตรากำไรขั้นต้น (%)                              27.43%   32.75%    31.33%

  อัตรากำไรจากการดำเนินงาน (%)                    16.16%   -3.43%    10.77%

  อัตรากำไรสุทธิ (%)                               11.85%   -8.30%    6.63%

  อัตราผลตอบแทนผู้ถือหุ้น (%)                         30.62%   -27.86%   19.65%

  อัตราส่วนแสดงประสิทธิภาพในการดำเนินงาน (Efficiency                    
  Ratio)                                                           

  อัตราผลตอบแทนจากสินทรัพย์ (%)                     11.21%   -8.04%    7.98%

  อัตราผลตอบแทนจากสินทรัพย์ถาวร (%)                 27.56%   -19.07%   19.15%

  อัตราการหมุนเวียนของสินทรัพย์ (เท่า)                 0.95     0.97      1.20

  อัตราส่วนวิเคราะห์นโยบายทางการเงิน (Financial                         
  Policy Ratio)                                                    

  อัตราส่วนหนี้สินต่อส่วนของผู้ถือหุ้น (เท่า)                1.73     2.47      1.46

  อัตราส่วนความสามารถชำระดอกเบี้ย (เท่า)             6.63     -2.44     6.49

  ข้อมูลต่อหุ้น                                                         

  มูลค่าตามบัญชีต่อหุ้น (บาท)                          29.07    20.35     28.73

  กำไรสุทธิต่อหุ้น (บาท)                             8.90     -5.67     5.65
  --------------------------------------------- -------- --------- --------